*FORSLAG TIL AMU-SAK:*

AMU

Her

**Trusler og vold på arbeidsplassen**

Fylkeskommunen/kommunen ønsker å sette fokus på vold og trusler om vold som arbeidsmiljørisiko. Undersøkelser og erfaring viser at det nytter å forebygge trusler og vold. Voldsepisoder må synliggjøres og systematiske forebyggende tiltak utvikles på den enkelte arbeidsplass og ta utgangspunkt i lokale utfordringer og behov.

Verktøy:
Partene sentralt har utviklet verktøyet « Trusler og vold på arbeidsplassen» som inneholder en arbeidsbok og en veileder. Verktøyet kan bidra i arbeidet med å utarbeide gode HMS rutiner for forebyggende arbeid og oppfølging av voldsutsatte.

Arbeidsboka og veilederen legger opp til fire samlinger med ledelse og ansatte, der man i fellesskap går igjennom:

1. Dagens situasjon på arbeidsplassen.
2. En handlingsplan for tiltak som kan forebygge trusler og vold.
3. Retningslinjer for reaksjoner på volds- og trusselepisoder, meldingsrutiner og registreringsskjema.
4. Retningslinjer for hvilke tiltak og støtteapparat som iverksettes når en ansatt er blitt utsatt for vold.

Veiledningsmateriellet finnes tilgjengelig på KS´hjemmesider:
[Lenke](http://www.ks.no/Portaler/Inkluderende-arbeidsliv-IA/Verktoy/Trusler-og-vold/TRUSLER-OG-VOLD-pa-arbeidsplassen/)

I tillegg gir også Arbeidstilsynet råd om hvordan håndtere vold og trusler om vold. Veiledningshefte finnes på Arbeidstilsynets hjemmeside.

**Forslag til vedtak:**

Hvert arbeidssted i kommunen skal risikovurdere sin virksomhet ift trusler og vold. Dette er et lederansvar. Der det er lokale partssammensatte IA/HMS-grupper vil disse ha ansvar for å utarbeide tilpassede HMS-systemer og rutiner. Arbeidet skal rapporteres til sentralt AMU innen x dato. Veiledningsmateriale utviklet av hhv partene eller Arbeidstilsynet er hensiktsmessige verktøy i arbeidet.